CELEX: 32016R0613
Language: hr
Date: 2016-04-19 00:00:00
Title: Provedbena uredba Komisije (EU) 2016/613 оd 19. travnja 2016. o razvrstavanju određene robe u kombiniranu nomenklaturu

21.4.2016   
               
               
                  HR
               
               
                  Službeni list Europske unije
               
               
                  L 105/8
               
            PROVEDBENA UREDBA KOMISIJE (EU) 2016/613
      оd 19. travnja 2016.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.
               
            
                  (4)
               
               
                  Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može u određenom razdoblju nastaviti navoditi te informacije. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za Carinski zakonik,
               
            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. travnja 2016.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor za oporezivanje i carinsku uniju
            
         
      
      
         (1)  SL L 256, 7.9.1987., str. 1.
      
      
         (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod (takozvani „nosač (ruka) monitora”) od aluminija, koji se sastoji od dva kraka, pokretnih zglobova i dijela za pričvršćivanje na svakom kraju proizvoda.
                     Namijenjen je za pričvršćivanje na zid, stol ili prečku na jednom kraju i na monitor na drugom kraju.
                     Proizvod omogućuje prilagodbu položaja (visine, širine i dubine) monitora koji je na njega pričvršćen. Monitor se može micati u svim smjerovima ovisno o potrebama korisnika. Istodobno se u proizvodu mogu uredno sakriti kabeli.
                     Proizvod se može i prilagoditi za uporabu s tabletima, telefonima itd.
                     
                         (*) Vidjeti sliku
                  
                  
                     7616 99 90 
                  
                  
                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7616 , 7616 99  i 7616 99 90 .
                     Razvrstavanje proizvoda u tarifni broj 8428  kao strojevi za dizanje, rukovanje, utovar ili istovar isključuje se jer je glavna svrha proizvoda osigurati prikladnu uporabu opreme pričvršćene za nosač s ergonomskog stajališta. S uređajem pričvršćenim na nosač ne rukuje se u smislu tarifnog broja 8428  (vidjeti i Objašnjenja Harmoniziranog sustava uz tarifni broj 8428 ).
                     Budući da se na proizvod mogu pričvrstiti razne vrste uređaja, isključuje se i razvrstavanje u tarifni broj 8473  kao dijelovi i pribor prikladni za uporabu isključivo ili uglavnom sa strojevima iz tarifnih brojeva od 8469  do 8472 .
                     Budući da proizvod ne obavlja nijednu funkciju zasebno i neovisno od bilo kojeg drugog stroja ili uređaja koji je na njega pričvršćen, isključuje se i razvrstavanje u tarifni broj 8479  kao ostali mehanički uređaji s vlastitom funkcijom (vidjeti i Objašnjenja Harmoniziranog sustava uz tarifni broj 8479 , treći stavak, skupina (A)).
                     Proizvod se stoga razvrstava pod oznaku KN 7616 99 90  kao ostali proizvodi od aluminija.
                  
               
            (*)  Slika je samo informativne naravi.